***California Republic*  
*República de California***  
 **Republiek van Kalifornië**| 

|  |  |  |
| --- | --- | --- |
| ←  | **Junie - Julie 1846** |  →  → |

 |
| Flag of Kalifornië  Vlag |
| Ligging of KaliforniëLigging of Kalifornië |
| **Hoofstad** | Sonoma 38°17′N 122°27′W﻿ / ﻿38.283°N 122.450°W﻿ / 38.283; -122.450Koördinate: 38°17′N 122°27′W﻿ / ﻿38.283°N 122.450°W﻿ / 38.283; -122.450 |
| **Taal/Tale** | Engels, Spaans |
| **Godsdiens** | Rooms-Katolieke Kerk |
| **Regering** | Republiek |
| **Goewerneur** | William Brown Ide |
| **Historiese tydperk** | Nuwe Tyd |
|  - 25 April 1846 | Begin van die Meksikaans-Amerikaanse Oorlog |
|  - Onafhanklikheid van Meksiko | 14 Junie 1846 |
|  - Amerikaanse verowering | 9 Julie 1846 |
|  - Verdrag van Guadalupe Hidalgo | 2 Februarie 1848 |
| **Oppervlakte** |
|  - 1846 | 423 970 km2 163 696 sq mi |
| **Bevolking** |
|  - 1846 skatting | 15 000  |
|      Digtheid | 0 /km² 0,1 /sq mi |

Die **Republiek van Kalifornië** (Engels: *California Republic*, Spaans: *República de California*) was 'n onafhanklike Noord-Amerikaanse republiek wat op 14 Junie 1846 gestig is en tot op 9 Julie 1846 bestaan het. Die republiek het toe die Staat Kalifornië, die een-en-dertigste deelstaat van die Verenigde State geword.

Die Bear-Flag-Opstand
---------------------

Die Raadsaal van Sonoma, waar die Kaliforniese vlag vir die eerste keer gehys is.
Vlag-Monument op die historiese *Sonoma plaza*.
'n foto van die oorspronklike vlag van Kalifornië, wat in 1890 geneem is. Die vlag is in 1906 vernietig.
Reeds voor begin van die Meksikaans-Amerikaanse Oorlog het Amerikaanse koloniste teen die Meksikaanse sentraliseringspolitiek onder die staatshoof Antonio López de Santa Anna protes. Hierdie politiek het gelei uit die Texaanse Onafhanklikheidsoorlog, wat in April 1836 met die onafhanklikheid van die Republiek van Texas geëindig het. Omdat 'n oorlog tussen die Verenigde State en Meksiko meer en meer waarskynlik geword het, het die Amerikaanse ontdekkingsreisiger en politikus John Charles Fremont 'n opstand onder die Anglo-Amerikaanse setlaars in die streek georganiseer. Ook die Spaanse inwoners van Kalifornië het wederstrewig teen Meksiko geword en 33 Amerikaanse koloniste het op 14 Junie 1846 die Republiek van Kalifornië in Sonoma uitgeroep. Die Kaliforniese vlag is vir die eerste keer gehys op die Sonoma Plaza in Sonoma. Die vlag het 'n ster en 'n beer as simbool van die nuwe republiek gehad. Daarom staan die rewolusie as Bear-Flag-Opstand bekend.

Op die stigtingstag het die rebelle die hoofkwartier van Noord-Kalifornië, wat tot dan General Mariano Guadelupe Vallejo gehou was. Die eerste en enigste President van die Republiek van Kalifornië was William Brown Ide, wie se verblyfreg net 25 dae geduur het. Op 24 Junie 1846 het die Slag van Olómpali in die huidige Marin County begin, waar 55 Meksikaanse soldate onder die bevel van genl. José Castro deur die soldate van die Republiek van Kalifornië verslaan is.

Ongesiens deur die rebelle het op 13 Mei 1846 die Meksikaans-Amerikaanse Oorlog begin. Die nuus het die Republiek egter tot en met die begin van Julie bereik, as die fregat *USS Savannah* en die twee sloepe *USS Cyane* en *USS Levant* van die Verenigde State se vloot Monterey verower het. Ná die Slag van Monterey het John Charles Fremont sy eie idee van 'n eie republiek verwerp en die Bear Flag is deur die vlag van die Verenigde State vervang.